ENSIMMÄINEN KOMISSION DIREKTIIVI,
annettu 15 päivänä joulukuuta 1975,
suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY liitteen muuttamisesta (76/14/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY(1) ja erityisesti sen 6 artiklan,
sekä katsoo, että
edellä mainitussa direktiivissä säädetään, että liitteen sisältö on mukautettava jatkuvasti vastaamaan tieteellisen ja teknisen tiedon kehitystä,
edellä mainitun direktiivin liitteessä olevassa A osassa lueteltujen haitallisten aineiden enimmäispitoisuuksilla on viitattava rehuihin, joilla on määrätty kosteuspitoisuus,
viimeaikaisten tieteellisten ja teknisten kokeiden ja niiden tulosten perusteella on ilmennyt tarvetta täydentää ja muuttaa kyseisen liitteen sisältöä, ja
tässä direktiivissä säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan suurimmista sallituista haitallisten aineiden ja tuotteiden pitoisuuksista rehuissa 17 päivänä joulukuuta 1973 annetun neuvoston direktiivin liite seuraavien artiklojen mukaisesti.
2 artikla
Muutetaan liitteessä olevan A osan kohta "Aineet (ionit tai alkuaineet)" seuraavasti:
1 Korvataan taulukon kolmannen sarakkeen otsikko otsikolla seuraavasti: "Enimmäispitoisuus mg/kg (ppm) rehussa, jonka kosteuspitoisuus on 12 %".
2 Lisätään 1 kohtaan "Arseeni" toisen sarakkeen ensimmäiseen luetelmakohtaan sanojen "ja kuivattua apilaa" jälkeen sanat "sekä kuivattua sokerijuurikkaan massaa ja kuivattua sokerijuurikkaan massaa ja melassia".
3 artikla
Korvataan liitteessä olevan B osan kohdassa "Tuotteet" 4 kohdan "Teobromiini" toisen ja kolmannen sarakkeen teksti seuraavasti:
TAULUKON PAIKKA
4 artikla
Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä huhtikuuta 1976. Niiden on ilmoitettava tästä komissiolle viipymättä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 15 päivänä joulukuuta 1975.